laion/Wikipedia-Exotic huggingface dataset:
Elite Residence

Elite Residence on Araabia Ühendemiraatides Dubais Dubai Marina rajoonis asuv väga kõrge pilvelõhkuja, kust avaneb vaade Jumayrah' palmisaarele. Hoone on 380,5 meetrit kõrge ja sellel on 87 korrust. 87-st korrusest 76 on mõeldud 695 korterile ja ülejäänud korrused sisaldavad selliseid mugavusi nagu autoparkla, basseinid, spaad, vastuvõtualad, terviseklubid, ärikeskus ja võimla. Pilvelõhkujas on 695 korterit ja 12 lifti. 21. jaanuaril 2012 valminud hoone oli maailmas kolmas kõrgeim elamu, langedes 432 Park Avenue valmimise järel kõrgeimate elamute seas neljandale kohale. Dubai kõrgeimate hoonete loend Araabia Ühendemiraatide kõrgeimate hoonete loend "Elite Residence". Tameer. Originaali arhiivikoopia seisuga 7. november 2006. "Tameer Holding unveils the new 1 billion Dhs Tower 'Elite Residence' in Dubai Marina". Tameer Holding. Originaali arhiivikoopia seisuga 5. jaanuar 2007.
Pariisi nõgu

Pariisi nõgu on Prantsusmaa suurim tasandik, mille keskel asub Seine'i jõe ääres Pariisi suurlinn.
Leonid Olovjanišnikov

Leonid Olovjanišnikov (2. aprill 1946 Bakuu – 11. detsember 2019) oli Eesti advokaat. Ta lõpetas aastal 1968 Leningradi Riikliku Ülikooli õigusteaduskonna. Ta kuulus aastast 1984 Eesti advokaatide kolleegiumi. Aastal 1992, kui sellest sai Eesti advokatuur, sai ta vandeadvokaadiks. Suri vandeadvokaat Leonid Olovjanišnikov
Lillueti keel

Lillueti keel on sališi keelkonna sisemaasališi keelte hulka kuuluv keel, mida räägivad lilluetid Kanadas Briti Columbias Fraseri and Lillooeti jõe ümbruses. Lillueti keelt räägib umbes 200 inimest, valdavalt üle 60-aastased. 2016. aasta Kanada rahvaloendusel loendati 315 keele oskajat. Keeles on kaks murret: ülem-lillueti ja alam-lillueti murre. https://www12.statcan.gc.ca/census-recensement/2016/dp-pd/prof/details/page.cfm?Lang=E&Geo1=PR&Code1=01&Geo2=PR&Code2=01&Data=Count&SearchText=Canada&SearchType=Begins&SearchPR=01&B1=Language&TABID=1 http://glottolog.org/resource/languoid/id/lill1248 http://endangeredlanguages.com/lang/1935 https://www.firstvoices.com/explore/FV/sections/Data/Interior%20Salish/Northern%20St%CC%95%C3%A1t%CC%95imcets/Northern%20St%CC%93%C3%A1t%CC%93imcets
Rootsi 10-öörine münt

Rootsi 10-öörine münt on Rootsi endine väike münt. Esimest korda vermiti 10-ööriseid aastail 1739–1764. Uusi 10-ööriseid münte vermiti aastail 1872–1991 algul 750-tuhandikulisest, 1874–1962 400-tuhandikulisest hõbedast ja pidevalt alates 1962. aastast niklist. Varem oli nikkelmünte vermitud ka 1920., 1940., 1941., 1946. ja 1947. aastal. Alates 1874. aastast oli 10-ööriste läbimõõt 15 mm ja kaal 1,45 grammi. 10-öörised mündid olid käibel kuni 30. septembrini 1992 ja kaotasid 1. oktoobril 1992 kehtivuse. Silverklubben
Margit Lail

Margit Lail (sünninimi Nool, sündinud 20. märtsil 1966 Võrus) on Eesti luterlik vaimulik, EELK Kanepi koguduse õpetaja, Eesti aasta ema 2007. Ta ordineeriti diakoniks 17. novembril 1996 ja õpetajaks 14. septembril 1999. Lail on EELK vaimulike konverentsi juhatuse aseesimees. Vaimulikutöö kõrvalt on Margit Lail jõudnud lõpetada 2017. aastal õpingud Tartu Ülikooli magistriõppes religiooniuuringute erialal ja 2021. aastal Tartu Tervishoiu Kõrgkooli õenduse erialal ja ta töötab Põlva perearstikeskuses õena. 2021 – aasta vaimulik 2021 – EELK III järgu Teeneterist 2007 – aasta ema. Margit Lailil on kaheksa last. Tema abikaasa Peeter Lail on Lõuna-Eesti Hooldekeskuse Komsi osakonna juhataja. Tema vend on kümnevõistleja Erki Nool. "Margit Lail: kuidas kõnetada inimest?" Eesti Kirik, 27. aprill 2010 Komsi osakond Lõuna-Eesti Hooldekeskus AS. Vaadatud 31. juulil 2023 "Kanepi koguduse õpetaja Margit Lail oskab südamega kuulata" Õhtuleht, 29. juuni 2001 "Aasta ema Margit Lail kasvatab lapsi usaldusega" Postimees, 14. mai 2007 "Aasta ema sära varjutab abikaasa tume minevik" Õhtuleht, 15. mai 2007 "Aasta Ema võitleb ka lähedaste pattudega" Lõunaleht, 7. juuli 2009 http://www.lounaleht.ee/?page=1&id=26221Kirik kempleb vallaga – mängus on 100 000 eurot
Conel Hugh O'Donel Alexander

Conel Hugh O'Donel Alexander (19. aprill 1909 Cork – 15. veebruar 1974 Cheltenham, Gloucestershire) oli iiri päritolu Briti krüptoanalüütik, maletaja ja maleliteraat, rahvusvaheline meister (1950). Teises maailmasõjas töötas Alexander Bletchley Parkis asunud Briti valitsuse kodeerimis- ja šifreerimiskeskuses, kus tegeles Alan Turingi juhitud osakonnas Enigma krüptoanalüüsiga. Pärast sõda juhtis ta 25 aastat GCHQ krüptoanalüüsi osakonda. Maletajana tuli ta kahel korral Briti maletšempioniks (1938, 1956). Ta mängis kahel MM-i tsooniturniiril (1947, 1956). Mõlemal korral tuli ta esikuuikusse, kuid tsoonidevahelisele turniirile ei kvalifitseerunud. Kahel korral võitis Alexander Hastingsi turniiri (aastavahetusel 1946/1947 ainuisikuliselt ja 1953/1954 koos David Bronšteiniga). Alexander esindas Inglismaad kuuel maleolümpial (1933, 1935, 1937, 1939, 1954, 1958). Maleolümpiatel 1964–1970 oli ta Inglismaa võistkonna kapten (treener). Kui Rahvusvaheline Maleföderatsioon (FIDE) 1950. aastal võttis kasutusele rahvusvahelise meistri nimetuse, oli Alexander üks neist, kes sai selle nimetuse kohe samal aastal. Alexander sai ICCF-ilt 1970. aastal kirimale rahvusvahelise meistri nimetuse.
Aleksandr Toluš

Aleksandr Kazimirovitš Toluš (vene keeles Александр Казимирович Толуш; 1. mai 1910 Peterburi – 3. märts 1969 Leningrad) oli Nõukogude Liidu maletaja ja maletreener, rahvusvaheline suurmeister (1953). Toluš pääses 1939. aastal mängima NSV Liidu meistrivõistluste finaalturniirile, kus jagas 15.–16. kohta. Teises maailmasõjas sõdis rindel Leningradi kaitsel. 1943. aastal kutsuti ta rindelt ära tagalasse. Sõjaaegsetel meistrivõistlustel (mais-juunis 1944 Moskvas) tuli seitsmendaks. Sõjajärgsetel meistrivõistlustel jäid tal parimateks tulemusteks viies koht (1947, 1948), 2.–4. koht (1950) ja 4.–5. koht (1952, 1957). Ta mängis mitmel korral Eestis: 1945. aastal tuli ta Tallinnas Eesti NSV lahtistel meistrivõistlustel kolmandaks, 1947. aasta Pärnu maleturniiril jäi ta kümnendaks. 1953. aastal võistles ta Tartus Eesti NSV 10. meistrivõistlustel (väljaspool arvestust), kus tuli Paul Kerese järel teiseks (sai 2,5 punkti Keresest vähem). 1955. aastal jäi ta Pärnu maleturniiril viimaseks. Kui Rahvusvaheline Maleföderatsioon (FIDE) 1950. aastal võttis kasutusele rahvusvahelise meistri nimetuse, oli Toluš üks neist, kes sai selle nimetuse kohe samal aastal. Toluš võitis veebruaris 1953 tugevakoosseisulise rahvusvahelise turniiri Bukarestis, kus edestas teiste seas Tigran Petrosjani, Vassili Smõslovi ja Issaak Boleslavskit. Sai selle saavutuse eest FIDE-lt suurmeistri nimetuse. Toluš võitis Nõukogude Liidu meeskonna koosseisus kaks kuldmedalit Euroopa võistkondlikel meistrivõistlustel (1957, 1961). Seejuures 1957. aastal mängis ta meeskonna üheksandal laual, 1961. aastal osales aga varumängijana. Kirimales jagas Toluš 4. maailmameistrivõistlustel (1962–1965) 6.–7. kohta. Rahvusvaheliselt Kirimaleföderatsioonilt sai ta 1965. aastal kirimale rahvusvahelise meistri nimetuse. Ta tegutses maletreenerina. Oli Paul Kerese (1947–1955), Ljudmõla Rudenko (1949–1953) ja Boriss Spasski (1952–1960) treener. 1963 – NSV Liidu teeneline treener 3rd international tournament, Bucharest. belgianchesshistory.be Bucharest 1953. 365chess.com
Araripe tantsulind

Araripe tantsulind (Antilophia bokermanni) on linnuliik tantsulindlaste sugukonnast tantsulinnu perekonnast. Araripe tantsulind elab vaid Brasiilias Ceará osariigis Araripe platool, mis on 50 km pikk ja umbes 1 km lai. 2000. aastal hinnati liigi arvukuseks 50 isendit. 2018. aastal hinnangul oli alles 150–700 isendit. * BirdLife International (2018). Antilophia bokermanni. IUCNi punase nimestiku ohustatud liigid. IUCN 2018. https://zeroextinction.org/stories/little-soldier-of-the-araripe-keeper-of-spring-waters/
Hõbehall

Hõbehall on üks hallidest värvitoonidest, hele soojapoolne hõbeda helgiga hall värv. Värvinimetust on kasutatud hallinenud juuste ja juuksevärvi, samuti siledapinnaliste tekstiilide, nagu atlass, kunstsiid või organza, kirjeldamiseks. Prantsuskeelne värvinimetuste portaal pourpre.com annab hõbehalli (argent) vasteks toonivahemiku jahedast helehallist kollaka kahvatuhallini                          . Pantone värvitoon 14-0000 Silver Gray on soojatooniline hele hall     . RAL Classic värvikaardi toon 7001 Silbergrau on külma tooniga keskmine hall     . Pantone värvikaardi toon 14-5002 Silver on neutraalne heledam hall      , toon 16-3850 Silver Sconce eelmisest tumedam ja punakam      , toon 17-3911 Silver Filigree veidi punakas tumehall      , toon 13-4403 Silver Birch soe kahvatuhall      . Hõbehalliks on nimetatud hõbegeeniga hobuse karvavärvust, ametlikult hõbemusta Värvisõna kasutatakse ka sõidukite ja muude metallobjektide värvuse iseloomustamiseks. Hõbehallina on kirjeldatud vanaadiumi, volframi, reeniumi, telluuri ja muid heledaid metalle. Hõbedakang Jahistseeniga hõbetaldrik Sassaniidide perioodist 5. sajandist Vanaadiumitükid Reenium Pajuurvad on hõbeja läikega ja hõbehalli värvi Majasoomukas (Lepisma saccharina) Hõbegall BMW Hõbe (heraldika) Hõbevalge Tuhkhall Suitshall Tinahall "Arhiivikoopia". Originaali arhiivikoopia seisuga 5. detsember 2019. Vaadatud 16. detsembril 2019.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 17. detsember 2019. Vaadatud 17. detsembril 2019.{{netiviide}}: CS1 hooldus: arhiivikoopia kasutusel pealkirjana (link) https://sonaveeb.ee/search/est-est/detail/h%C3%B5behall/1[alaline kõdulink] "Arhiivikoopia". Originaali arhiivikoopia seisuga 16. detsember 2019. Vaadatud 16. detsembril 2019.{{netiviide}}: CS1 hooldus: arhiivikoopia kasutusel pealkirjana (link) https://www.abakhan.ee/ee/roivakangad/kunstsiid-elastaaniga-hobehall.html "Arhiivikoopia". Originaali arhiivikoopia seisuga 16. detsember 2019. Vaadatud 16. detsembril 2019.{{netiviide}}: CS1 hooldus: arhiivikoopia kasutusel pealkirjana (link) Argent. - pourpre.com https://www.pantone.com/eu/en/color-finder/14-5002-TCX[alaline kõdulink] https://icolorpalette.com/color/pantone-16-3850-tcx https://www.pantone.com/eu/en/color-finder/13-4403-TCX[alaline kõdulink] H. Geara. Hõbegeeni pärandumine eesti tõugu hobuse genofondis ja avaldumine fenotüübis hõbemust. Õpilastöö. Tallinn,Prantsuse lütseum. 2019
Seelikukütid

Seelikukütid on viieliikmeline eesti naisansambel, kes on maskeerunud meesteks. Ansambel loodi 1987. aastal ning koosseis pole aastate möödudes muutunud. Ansambel on esinenud noortele ja eakatele, metsas ja rannas, saunas ja lossis ning meestena ja naistena. Kontserte on antud nii Eestis kui ka välismaal – korduvalt on käidud Soomes, Saksamaal ning Moskvas. Lava on jagatud näiteks koos Mati Nuude, Luule Komissarovi kui ka Raimo Aasaga. Ele Lang – laul, jauram; Svetlana Roht – laul, viiul; Ester Vardja – laul, kitarr; Evi Viin – akordion Maiken Hass – kontrabass "Robert" “Selle suve laul” “Süda see ihaldab laineid” “Lahkumislaul” “Tahan koju” “Tule, Mannike, õunapuu alla” “Üksik lõõtsapill” “Ahastus” Seelikukütid, intro.ee
Meedia läbipaistvus

Meedia läbipaistvus kui mõiste käsitleb seda, kuidas ja miks uudisväärtuslikku informatsiooni meediaprofessionaalide (sealhulgas ajakirjanike, toimetajate, suhtekorraldajate, avalike suhete spetsialistide ja kõneisikute) poolt toodetakse, levitatakse ja käsitletakse. Lühidalt öeldes peegeldab meedia läbipaistvus ajakirjanike ja uudisteallikate vahelist suhet. Meedia läbipaistvus käsitleb meedia avatust ja vastutavust ning seda on võimalik defineerida kui uudisväärtusliku informatsiooni läbipaistvat esitamist uudisväärtuslikkuse ideel põhinevalt. Meedia läbipaistvus on tänapäevase igapäevase meedia suurim väljakutse kõikjal maailmas, kuna meediakanalid ja ajakirjanikud kogevad pidevalt reklaamijate, informatsiooniallikate, kirjastajate ning muude mõjugruppide survet. Uudisteallikad võivad mõjutada seda, millist teavet avaldatakse ja milline teave jäetakse avaldamata. Mõnikord võivad avaldatud andmed olla uudisteallikate poolt kinni makstud, kuid meedia lõpptoode (artikkel, saade, postitus ajaveebis jne) ei osuta selgelt sellele, et teade oleks kas kinni makstud või mingil viisil mõjutatud. Selline meedia läbipaistmatus või mitte-läbipaistvus rikub meedia ja avalikkuse omavahelist usaldust ning suhete läbipaistvust. Lisaks on sel tagajärjed uutele reklaamivormidele ja avalike suhete vormidele, näiteks sulanduvale reklaamile ja kaubamärgi kuvandi loomisele ajakirjanduse kaudu (brand journalism). Meedia läbipaistvus on normatiivne kontseptsioon ja see saavutatakse siis, kui: leidub mitmeid konkureerivaid teabeallikaid; teabe esitamise meetod on teada; meedia tootmise rahastamine on avalikustatud ja vastav teave on avalikult kättesaadav. Ingliskeelses kirjanduses esinev mõiste media bribery kerkis esile vastusena väidetele meedia kallutatusest. Lisaks võib meedia läbipaistvuse puudumist tajuda kui ühte korruptsiooni vormi. Meedia läbipaistvus on viis ebaeetiliste ja ebaseaduslike praktikate vähendamiseks uudisteallikate ja meedia omavahelistes suhetes. Kaudselt tasustamist ja mõjutamist on määratletud järgnevalt: "mistahes tüüpi mitterahaline tasu ajakirjanikule, toimetajale või meediaväljaandele või sellise meediapoliitika olemasolu, mis kirjutab ette ja julgustab kaudseid makseid, või mõjutab meediaväljaande või selle töötajate rahalist edu ja sõltumatust". Ajakirjandusvabadus Astroturfimine Transparency International Merrill, John (1995). Global journalism: Survey of international communication. White Plains, NY: Longman. Lk 77–87. ISBN 978-0801305122. "International Index of Bribery for News Coverage 2003 | Institute for Public Relations". Institute for Public Relations. 10.01.2011. Vaadatud 27.11.2018. Tsetsura, Katerina; Kruckeberg, Dean (2017). Transparency, Public Relations and the Mass Media: Combating the Hidden Influences in News Coverage Worldwide. New York: Routledge. ISBN 9781351743952. "Transparency and Quality Journalism". UNSOCIAL MEDIA. 10.05.2006. Vaadatud 23.10.2018. "IPRA | Charter for Media Transparency". www.ipra.org (inglise). Vaadatud 20.11.2018. Selles artiklis on kasutatud ingliskeelset artiklit en:Media transparency seisuga 16.12.2019.
Mamata Banerjee

Mamata Banerjee (sündinud 5. jaanuaril 1955 Calcuttas) on India poliitik. Ta oli 1999–2001 ja 2009–2011 India raudteede minister. 20. maist 2011 on ta Lääne-Bengali osariigi peaminister. Ta on lõpetanud Kolkata ülikooli magistrina islami ajaloo alal. Ta oli 13. oktoobrist 1999 kuni 15. märtsini 2001 India raudteede minister. Teist korda oli ta India raudteede minister 22. maist kuni 19. maini 2011. Lisaks oli ta 15. märtsist 2001 kuni 8. jaanuarini 2004 portfellita minister ja 9. jaanuarist 2004 kuni 22. maini 2004 India maavarade minister. 20. maist 2011 on ta Lääne-Bengali osariigi peaminister.
Kristiina Kibe

Kristiina Kibe (sündinud 24. detsembril 1970 Tartus) on eesti ehtekunstnik ja bioloog. Ta on koosseisuväline õppejõud Eesti Kunstiakadeemias metallikeemia ja patineerimise tehnoloogia kursustel. Lõpetanud 1994. aastal Tartu Ülikooli bakalaureuseõppe bioloogia erialal. Õppinud aastatel 2002–2005 ehte- ja sepakunsti erialal Eesti Kunstiakadeemia meistriklassides (Kadri Mälk, Rein Mets, Piret Hirv, Bettina Speckner). 2009. aastal sai Eesti Kunstiakadeemiast ehte- ja sepakunsti erialal magistrikraadi. 2020 - Autoriehte anatoomia. Eesti ehtekunst 1953–2019, Tartu kunstimuuseum 2019 – "Silver Herbarium", Saksamaal Berlin-Charlottenburgis galeriis Showraum Trofejas 2018 – Gram stuudio ovaalsaali püsinäitus 2017 – Eesti Tarbekunsti ja Disaini muuseumi kollektsiooni püsinäitus 2014 – "Ferromenaalne", Kunstiakadeemia ehte- ja sepakunsti eriala valiknäitus aastaist 2004–2014 2014 – ehtenäitus "Ümber nurga", GRAM grupi näitus Soomaa/ Mardu, Eesti 2014 – ehtenäitus "Prince charming. The place of happiness", HOP galerii, Tallinn 2014 – näitus "Rethinking the everyday", Estonian contemporary jewellery and textile art, Farmleigh galerii, Dublin, Iirimaa 2014 – ehtenäitus, Galerii Tersaeus, Stockholm Sweden 2014 – ehtenäitus "Ümber nurga", Hobusepea sisehoovis, Tallinn 2013 – ehtenäitus "Jewellery of world", Shanghai, Hiina 2011 – näitus "One gram of gold", koostöös Sven Taliga, galerii Meno Nisa, Vilnius, Leedu 2011 – ehtenäitus "Dreamescape", Gallery AV17, Vilnus, Leedu 2011 – ehtenäitus "Ultramarine", Noblessner, Tallinn 2010 – ehtenäitus "Maailm on sinuta hall", Gram Showroom, Tallinn 2010 – ehtenäitus "Kabiin", A galerii, Tallinn 2009 – MA näitus "TASE 09", Tallinn 2009 – ehtenäitus "Loodus on ehe, ehe on ehe", Tartu 2008 – ehtenäitus "Mission Impossible", Heliose kino, Tallinn 2006 – ehtenäitus "Monochroma", Kanuti Gildi hoone, Tallinn 2006 – ehtenäitus "Twilight", V&V galerii, Viin, Austria 2020 – ehtenäitus "Tormi silm", A-Galerii, Tallinn 2015 – ehtenäitus "Vaikus/Silentium", HOP galerii, koostöö Sven Taliga, Tallinn 2010 – ehtenäitus "Varjuline aed", Iida galerii, Tallinn Eesti Kunstiakadeemia metallikunsti osakond Eesti Tarbekunsti- ja Disainimuuseum ritual.jewellery.studio Tanel Veenre. Ehtekunstnik Kristiina Kibe võidujooks loodusega.Eesti Päevaleht 13. juuni 2009 Priit Pullerits. Eestis tehtud. Ostke ära! Postimees 20. aprill 2013 Eilve Manglus. Gram – a roomful of jewellery artists and a travelling greenhouse. Estonian Art 14/1 Eesti Kunstiakadeemia. Pressiteade Kristiina Kibe ja Sven Tali VAIKUS / SILENTIUM. 10. november 2015 Riina Tobias. Matsalu filmifestival. Kaasaegse ehtekunsti näitus „Symbiosis”. Lääne Elu, 21. september 2016
Egemen Bağiş

Egemen Bağiş (sündinud 23. aprillil 1970 Bingölis) on Türgi poliitik, ta on Õigluse ja Arengu Partei liige. Ta oli 29. juunist 2011 kuni 25. detsembrini 2013 Türgi Euroopa Liidu suhete minister. Ta on lõpetanud New Yorgis Baruchi kolledži magistrina personalijuhtimise ja avaliku halduse alal.
Boussières-sur-Sambre

Boussières-sur-Sambre on vald Põhja-Prantsusmaal Nordi departemangus Aulnoye-Aymeries' kantonis. Répertoire géographique des communes, vaadatud 26.10.2015. Populations légales 2021
Bry

Bry on vald Põhja-Prantsusmaal Nordi departemangus Aulnoye-Aymeries' kantonis. Répertoire géographique des communes, vaadatud 26.10.2015. Populations légales 2021
Écuélin

Écuélin on vald Põhja-Prantsusmaal Nordi departemangus Aulnoye-Aymeries' kantonis. Répertoire géographique des communes, vaadatud 26.10.2015. Populations légales 2021
Eth (Nord)

Eth on vald Põhja-Prantsusmaal Nordi departemangus Aulnoye-Aymeries' kantonis. Répertoire géographique des communes, vaadatud 26.10.2015. Populations légales 2021
Feignies

Feignies on vald Põhja-Prantsusmaal Nordi departemangus Aulnoye-Aymeries' kantonis. Répertoire géographique des communes, vaadatud 26.10.2015. Populations légales 2021
La Flamengrie (Nord)

La Flamengrie on vald Põhja-Prantsusmaal Nordi departemangus Aulnoye-Aymeries' kantonis. Répertoire géographique des communes, vaadatud 26.10.2015. Populations légales 2021
Frasnoy

Frasnoy on vald Põhja-Prantsusmaal Nordi departemangus Aulnoye-Aymeries' kantonis. Répertoire géographique des communes, vaadatud 26.10.2015. Populations légales 2021
India kodakondsuse seadus (2019)

India parlamendi 2019. aasta kodakondsuse (muutmise) seadusega muudeti India 1955. aasta kodakondsuse seadust, pakkudes Pakistanist, Bangladeshist ja Afganistanist pärit usuvähemuste jaoks India kodakondsust. Seadus käsitleb usuvähemustena hindusid, sikhe, budiste, džainiste, parse ja kristlasi, tekitades muret muslimite tõrjutuse pärast. Isikud, kes soovivad taotleda India kodakondsust, peavad olema Indiasse saabunud 31. detsembril 2014 või enne seda ning peaksid olema oma päritoluriigis seisnud silmitsi usulise tagakiusamise või usulise tagakiusamise ohuga.
Kompleksujumine

Kompleksujumine on kombinatsioon neljast erinevast ujumisstiilist - liblikas, seliliujumises, rinnuliujumises ja vabastiilis - üheks võistluseks. See võistlus on kas ühe ujuja individuaalne kompleksujumine või nelja ujuja kompleks teateujumine. Individuaalne kompleksujumine koosneb 1 ujuja poolt läbitavatest nelja ujumisstiili samapikkadest distantsidest. 1. Liblikujumine. 2. Seliliujumine. 3. Rinnuliujumine. 4. Vabaujumine. Individuaalses kompleksujumises võistlevad, nii mehed kui naised. Võistlused on piiratud sellega, et iga distants peab koosnema kas basseini neljast pikkusest (100 meetrit) või nelja pikkuse kordudes (200 või 400 meetrit), nii et ükski stiil ei tohi olla erineva pikkusega. Sõltumata üksiku stiili pikkusest, moodustab iga stiil veerandi distantsi kogupikkusest. 100 m individuaalne kompleksujumine: ujutakse ainult lühirajal (25 m bassein). See pole olümpiaala. 200 m individuaalne kompleksujumine: ujutakse nii lühi- kui ka pika raja (50 m bassein) võistlustel. See oli 1968. aasta suveolümpiamängude olümpiaala Mehhikos, kuid siis jäeti see ära ja uuesti võisteldi jälle 1984. aasta suveolümpiamängudel Los Angeleses, Ameerika Ühendriikides. Sellest ajast alates on see toimunud kuni tänaseni. 400 m individuaalne kompleksujumine: ujutakse nii lühi- kui ka pika raja võistlustel. See on olümpiaala alates 1964. aasta suveolümpiamängudest Tokyos, Jaapanis. Individuaalse kompleksujumise ujumise tehnika ei erine palju nelja stiili jaoks eraldi stiilide tehnikast. Peamine erinevus on pöördetehnika, mida on vaja üleminekul ühelt stiililt järgmisele. Iga stiil tuleb ujuda vastavalt selle vahemaa stiilireeglitele. Liblikujumise osa tuleb lõpetada nii, et mõlemad käed puudutavad seina samal ajal, kuid seinast tuleb jätkata seliliujmisega. Ujujad võivad seda teha nii, et pärast mõlema käega seina puudutamist tõmbavad põlved oma keha alla ja pööravad seejärel selga tahapoole või lükkavad ühe käe taha ja pööravad selga ümber käe küljele. Esimese meetodi pöörde ajal käsi ei sirutata, vaid hoitakse pigem kätega keha lähedal, mõni sentimeeter rinna ees. See vähendab pöördemomenti ja võimaldab kiiremat pööret. Tagurpidi liikudes vajub ujuja vee alla. Seejärel surub ujuja mõlema jalaga seinast eemale ja alustab selili veealust faasi, tavaliselt delfiinistiili kuni 15 m enne kui ujutakse pinnale ja jätkatakse seliliujumist. Seliliujumise osa peab lõppema seina puudutamisega selili ujudes. Tamás Darnyi, Ungari Tom Dolan, Ameerika Ühendriigid Eric Namesnik, Ameerika Ühendriigid Marcel Wouda, Holland Matthew Dunn, Austraalia Michael Phelps, Ameerika Ühendriigid Krisztina Egerszegi, Ungari Jana Klotškova, Ukraina Katinka Hosszú, Ungari
Rama keel

Rama keel on tšibtša keelkonda kuuluv keel, mida kõnelevad ramad Nicaraguas Rama Cay saarel ja Kariibi mere rannikul. Rama keel on väljasuremisohus, seda rääkis 2001. aasta andmetel vaid 29 inimest. http://endangeredlanguages.com/lang/5339 https://glottolog.org/resource/languoid/id/rama1270 Rama keele sõnastik
Püramiid (piljard)

Püramiid ehk Vene piljard on Venemaalt alguse saanud piljardiliik, mis on populaarne Venemaal ja selle naaberriikides. Mängimiseks kasutatakse tavalisest suuremaid (68–68,5 mm) ja raskemaid (285 g) kuule. Tavaliselt mängitakse laual, mille suurus on 12 × 6 jalga, aga on ka väiksemaid variatsioone (10, 9, 8 jalga). Populaarsemad mängud püramiidi laual on: vaba püramiid või "amerikanka" Moskva püramiid kombineeritud püramiid dünaamiline püramiid "nevskaja" Kaisa (Soome variatsioon) Eestis tegutseb püramiidi meistriliiga ja Eesti Piljardiliit korraldab igal aastal Eesti meistrivõistlusi kolmes distsipliinis: kombineeritud, vabas ja dünaamilises. "Püramiidi Eesti meistrivõistlused". Eesti Piljardiliit. 6. september 2019. Vaadatud 02.03.2020.
Elisa Ferreira

Elisa Maria da Costa Guimarães Ferreira (sündinud 17. oktoobril 1955 Portos) on Portugali sotsiaaldemokraatlik poliitik ja ökonomist, alates 1. detsembrist 2019 Euroopa Komisjoni ühtekuuluvuspoliitika ja reformide volinik von der Leyeni komisjonis. Aastatel 1995–1999 oli ta Portugali keskkonnaminister ja 1999–2001 planeeringute minister António Guterrese valitsuses. Aastatel 2004–2016 oli ta Euroopa Parlamendi liige. Aastatel 2016–2019 oli ta Portugali Panga nõukogu liige.